Nilsiän luonnonsuojeluyhdistys ry.
4. Hallituksen kokous to 23.7.2026 klo 16.00 Asukastila

läsnä: Sami Rissanen (puh.joht.), Liisa Hartikainen, Jouko Holopainen, Ismo Puustinen, Arja Tiainen, Mauri Tiainen (siht.)

Pöytäkirja

1. Puheenjohtaja avasi kokouksen klo 16.40.
2. Todettiin kokous lailliseksi ja päätösvaltaiseksi.
3. Tarkistettiin edellisen hallituksen kokouksen (26.5.2026) pöytäkirja.
4. Hyväksyttiin esityslista.
5. Tiilikanaution haravointitalkoiden käytännön asiat. Saamiemme tietojen mukaan Tiilikanaution niitty niitetään ma 27.7. Ensimmäinen haravointipäivä on to 30.7, vaihtoehtona la 1.8. Yhdistys tarjoaa talkoolaisille kotikaljaa ja piirakoita. Heinäharavat mukaan, joilla sellainen on. Omat eväät. Uima-asu. Km-korvaus ajajille. Lähtö klo 8 Nilsiän torilta. Sihteeri tekee jäsenkirjeen tapahtumasta.
6. Yhteenveto Linnansaaren kansallispuistoretkestä ja diaohjelman tekeminen otettujen valokuvien pohjalta. Päätettiin tehdä retkestä power point -diaohjelma. Maurille voi lähettää kuvia. 
7. Yhdistys on saanut Asukastilasta viikkovuoron 2.9.2026 alkaen. Vuoro on keskiviikkoisin klo 17.-18. Tarjotaan jäsenistöllä tilaisuus pitää mistä tahansa luontoon liittyvä aiheesta 10–20 minuutin pohjustava puheenvuoro, jonka jälkeen yleiskeskustelua aiheesta. 
8. NLY:lle on tarjottu pidettäväksi Nilsiän yhtenäiskoulun Harrastamisen Suomen mallin kerho aiheella ”Luonto ja tiede”. NLY ei ota vastaan tarjottua kerhoa, koska meillä ei ole resursseja
9. Pappilanjoki -projektia on viety eteenpäin haastattelemalla Jukka Yletyistä. Pyritään saamaan Ulla Seesranta ja Kaisu Heikkinen kiinni kännykkäviestin avulla. Tarkoitus on liittää haastattelut projektin hanketukihakemukseen. Haastattelijoina jatkavat Ismo Puustinen ja Mauri Tiainen. 
10. Keskustelua NLY:n nykytilasta ja tulevaisuudesta. Todettiin, että yhdistyksen hallitukseen ei riitä tällä hetkellä vastuuhenkilöitä sääntöjen mukaiseen toimintaan.  Syyskokouksessa nostetaan asia esille ja pyritään saamaan uusia ihmisiä hallitukseen vastuuta kantamaan. Jos ei onnistuta, edessä on joko yhdistyksen lakkauttaminen, sulautuminen toiseen yhdistykseen tai välivuoden pitäminen. Vastuunkantajapula tuodaan esille jo syyskokouksen kokouskutsussa.
11. Muita asioita. 
a) Tuula Hara on eronnut hallituksesta ja yhdistyksestä. 
b) Yhdistyksen somekanavat on toistaiseksi poistettu. 
c) Aholansaaren vieraslajitalkoot ovat jatkuneet kerran viikossa koko kesän ajan. Yhdennettoista talkoot pidetään 24.7. 
12. Puheenjohtaja päätti kokouksen klo 18.30.


_______________________________________	__________________________________ 
puh.joht. Sami Rissanen			siht. Mauri Tiainen

